section_heading: Odlike
paragraph_text: Najstarije stijene su pješčane stijene na zapadu, u East Devonu, iz trijasa (prije 251-200 milijuna godina) kada je cijelo ovo područje bila velika pustinja. West Dorset čine jurske formacije gline i vapnenca koje su nastale naplavljavanjem pustinje prije oko 145 milijuna godina. Prije 100 milijuna godina razina mora je opala i formirao se krajolik tropskog mora. Na istoku Jurske obale, prije 65 milijuna godina (kreda) formirala se najkasnija obala.